تمام مالکان / پرنسپل صاحبانِ پرائیویٹ سکولز، ضلع راولپنڈی کو ہدایت کی جاتی ہے کہ وہ اپنے اداروں میں سیکیورٹی ایس او پیز کے تحت تمام اساتذہ اور پرنسپلز کے موبائل فونز میں “Public Safety App” کی تنصیب فوری طور پر یقینی بنائیں۔

آگاہی کے لیے مطلع کیا جاتا ہے کہ اوپر شیئر کی گئی ویڈیو ٹیوٹوریل Panic Button سے متعلق ہے، جو تعلیمی اداروں کی سیکیورٹی سے متعلق ایس او پیز کا ایک نہایت اہم جزو ہے۔ تمام سربراہانِ تعلیمی ادارہ جات ویڈیو میں دی گئی ہدایات کو بغور سمجھنے کے بعد “Public Safety App” لازمی طور پر ڈاؤن لوڈ کریں اور کسی بھی ہنگامی صورتحال میں فوری معاونت کے لیے پولیس ہیلپ لائن سے منسلک رہیں۔

مزید یہ کہ مذکورہ ایپ کے ذریعے پولیس کے ساتھ لائیو ویڈیو اسٹریمنگ کی سہولت بھی دستیاب ہے تاکہ ہنگامی حالات میں بروقت مدد حاصل کی جا سکے۔

اس ایپ سے متعلق مزید معلومات، رہنمائی یا Mock Exercises کے انعقاد کے لیے مسٹر مستنصر فیروز، چیف آپریٹنگ آفیسر، پنجاب سیف سٹیز اتھارٹی (PSCA)، پنجاب سے رابطہ کیا جا سکتا ہے۔
رابطہ نمبر: 0321-6060550

یہ ہدایات سیکرٹری ہوم ڈیپارٹمنٹ، حکومتِ پنجاب کی جانب سے جاری کی گئی ہیں۔ تمام مالکان / پرنسپل صاحبان سے ہدایت کی جاتی ہے کہ ان احکامات پر فوری عمل درآمد کو یقینی بنائیں۔

چیف ایگزیکٹو آفیسر
ڈسٹرکٹ ایجوکیشن اتھارٹی، راولپنڈی